અમરેલીમાં બુધવારે પાટીદાર અનામત આંદોલનના કન્વીનર હાર્દિક પટેલે રોડ શો અને જનસભા યોજી હતી. જેમાં કોંગ્રેસના ધારાસભ્ય પરેશ ધાનાણી પણ હાજર રહ્યા હતા. ત્યારે આ પ્રસંગે હાર્દિક પટેલ જનસભાને સંબોધતા કંઇક તેવું કહ્યું કે હાજર લોકો પણ આશ્ચર્યમાં પડી ગયા. હાર્દિક પટેલે આ સભામાં જણાવ્યું કે અમરેલીના પરેશ ઘાનાણી ધારાસભ્ય પદના ઉમેદવાર નહીં પણ મુખ્યમંત્રી પદના ઉમેદવાર છે. આ વખતે ખેડૂતાના દિકરાને મુખ્યમંત્રી બનાવવો જોઇએ. આવું જાહેરમાં નિવેદન કરતા લોકો આશ્ચર્યમાં મૂકાઇ ગયા હતા. અને મીડિયા કર્મીઓ કોંગ્રેસના ભરતસિંહ સોલંકીને સુધી પણ પહોંચી ગયા હતા. જો કે ભરતસિંહ આ પર ટિપ્પણી કરવાનું ટાળ્યુ હતું.